เจ็บหลังบริเวณเอว
สวัสดีค่ะ อาการปวดหลังบริเวณเอว อาจเกิดจากสาเหตุ ได้แก่1.การบาดเจ็บของกล้ามเนื้อหลังบริเวณ เช่น จากการทำงานมาก ใช้ท่าทางผิดท่าในการเคลื่อนไหว อาการปวดจะเป็นเฉพาะที่ มีจุดกดเจ็บ ไม่ปวดร้าวไปที่ใด ไม่มีอาการชาร่วม อาการปวดจะเป็นมากขึ้นเมื่อมีการเคลื่อนไหวตัว บิดตัว เอี้ยวตัว ไอ จาม2. นรองกระดูกสันหลังเคลื่อน แต่อาการปวดจะเป็นแบบปวดร้าว ปวดเสียว แปล๊บๆ ตั้งแต่บริเวณเอว แก้มก้น และมักปวดร้าวลงไปถึงขา อาการปวดจะเป็นมากขึ้นเวลามีการเคลื่อนไหว ก้มตัว นั่ง แต่จะไม่ค่อยปวดเมื่ออยู่ในท่านอน ในรายที่เป็นมากจะมีอาการชาร่วมด้วย3. กล้ามเนื้อสะโพกหนีบเส้นประสาท (piriformis syndrome) อาการจะคล้ายกับโรคนรองกระดูกสันหลังเคลื่อนทับเส้นประสาท4. ช่องไขสันหลังตีบแคบลง มักเกิดจากการเสื่อมตามอายุ จึงมักพบในผู้สูงอายุ นอกจากนี้อาจเกิดจากความผิดปกติแต่กำเนิดของโพรงกระดูกสันหลัง จากอุบัติเหตุบริเวณหลัง จากโรคกระดูกพรุน เป็นต้น อาการปวดจะคล้ายกับโรคนรองกระดูกสันหลังเคลื่อน แต่มักปวดมากเวลาแอ่นตัว เวลานอนราบ และดีขึ้นเมื่อก้มตัว หรือนั่ง5. กระดูกสันหลังยุบตัว จากโรคกระดูกพรุน มักพบในผู้สูงอายุ6. มีการติดเชื้อที่กระดูกสันหลัง แต่ก็จะมีไข้เป็นอาการหลักร่วมด้วย7. เนื้องอกและมะเร็งของกระดูก และเส้นประสาท บริเวณหลัง8.มะเร็งแพร่กระจายมาที่กระดูกสันหลังช่วงล่าง9. โรคนิ่วในไต นิ่วในท่อไต ก็อาจทำให้มีอาการปวดหลังได้ แต่ก็จะมีอาการผิดปกติทางปัสสาวะร่วมด้วยหากเพิ่งปวดไม่นาน ในเบื้องต้น ให้หลีกเลี่ยงการทำงาหนัก เช่น การยกของหนัก งดการยืนหรือเดินนานๆ งดการทำงานที่ต้องก้มๆ เงยๆ งดการใส่รองเท้าส้นสูง ใช้ท่าทางในการทำงานให้ถูกต้อง งดการออกกำลังกายและเล่นกีฬาต่างๆ ไปก่อนหากรู้สึกเจ็บหรือปวดมาก อาจใช้การประคบอุ่นบริเวณที่ปวด ทานทานยาคลายกล้ามเนื้อ ยาแก้ปวดลดลดอักเสบ เช่น ไดโคลฟีแนค (diclofenac), ไพรอกซิแคม (piroxicam) เป็นต้น หากอาการไม่ทุเลา ก็ควรพบแพทย์เพื่อหาสาเหตุค่ะ